अस्ट्रेलियाले जित्यो वर्ल्ड टेस्ट च्याम्पियनसिप फाइनल
अस्ट्रेलियाले आइतबार भारतलाई २ सय ९ रनले पराजित गर्दै वर्ल्ड टेस्ट च्याम्पियनसिप फाइनल जितेको छ । टेस्टको पाँचौँ तथा अन्तिम दिन भारत आफ्नो दोस्रो इनिङ्समा २ सय ३४ रन बनाएर अलआउट भएपछि वर्ल्ड टेस्ट च्याम्पियनसिपको उपाधि अस्ट्रेलियाले हात पारेको हो  ।
लन्डन — अस्ट्रेलियाले आइतबार भारतलाई २ सय ९ रनले पराजित गर्दै वर्ल्ड टेस्ट च्याम्पियनसिप फाइनल जितेको छ । टेस्टको पाँचौँ तथा अन्तिम दिन भारत आफ्नो दोस्रो इनिङ्समा २ सय ३४ रन बनाएर अलआउट भएपछि वर्ल्ड टेस्ट च्याम्पियनसिपको उपाधि अस्ट्रेलियाले हात पारेको हो  ।भारतले जितका लागि ४ सय ४४ रनको लक्ष्य पाएकोमा तीन विकेट गुमाएर १ सय ६४ रनबाट खेल्न सुरु गरेको थियो । तर भारत नाटकीय पतनको शिकार बन्यो र उसले २४ ओभरभित्र ७० रन बनाएर सात विकेट गुमाएको थियो ।अस्ट्रेलियाका लागि स्कट बोलान्डले घातक बलिङ गरे । उनले एकै ओभरमा दुई विकेट लिने क्रममा विराट कोहलीलाई आउट पारे । उनले ४६ रनमा तीन विकेट लिए । 